b'\n_START_ARTICLE_\nBerwick-upon-Tweed\n_START_PARAGRAPH_\nBerwick-upon-Tweed er en by i Northumberland. Det er den nordligste by England. Den ligger 4 km syd for den skotske gr\xc3\xa6nse p\xc3\xa5 \xc3\xb8stsiden af floden Tweed. Det er omkring 90 km syd\xc3\xb8st for Edinburgh, 105 km nord for Newcastle upon Tyne og 555 km nord for London._NEWLINE_If\xc3\xb8lge folket\xc3\xa6llingen i 2011 havde Berwick en befolkning p\xc3\xa5 12.043. Der blev oprettet civil parish og byr\xc3\xa5d i 2008._NEWLINE_Berwick blev grundlagt som en angelsaksisk bos\xc3\xa6ttelse i Northumbria som blev annekteret af England i 900-tallet. I mere end 400 \xc3\xa5r var omr\xc3\xa5det centralt for historiske gr\xc3\xa6nsekrige mellem Kongeriget England og Kongeriget Skotland, og byen har skiftet mellem de to kongeriger adskillige gange. Den sidste gang det ene land overtog det fra det andet var da England genobrede den i 1482. Berwick er fortsat en traditionel k\xc3\xb8bstad og har ogs\xc3\xa5 flere notable arkitektoniske bygninger, s\xc3\xa6rligt de middelalderlige bymure, bymurene fra den elizabethianske tid go Storbritanniens tidligste barrakbygninger (1717\xe2\x80\x9321 af Nicholas Hawksmoor til Board of Ordnance).'